Megújult a Kesserû-kúria
Tizenegymillió forintba került az a felújítás, amelynek eredményeként Enesén megszépült a falu legrégibb épülete. A hajdani Kesserû-kúria ma óvodaként, illetve konyhaként szolgál.
Az elmúlt években következetes sorban újultak meg az enesei kúriák. A polgármesteri hivatal (hajdan Enessey-Barcza-kúria) és a kultúrház (hajdan Enessey-Tschurl-kúria) után idén õszelõre az óvoda épülete (egykor Purgly-Kesserû-kúria) is elkészült. A község legrégebbi – az 1830-as évek elején „született” – épületén a nyáron kezdõdött rekonstrukció részeként kicserélték a héjazatot, a nyílászárók egy részét, lefestették a külsõ homlokzatot, a kúria környéke díszburkolatot kapott, megszüntették a pincerész nedvességét, szigetelték a konyharész tetejét és felújították a felvezetõ lépcsõket is. A 11 millió forintba került rekonstrukciós munkákat az önkormányzati önrészen kívül hitelbõl, valamint a megyei területfejlesztési tanács céljellegû decentralizált (céde) keretébõl sikerült megvalósítani.

Enesei kúriatörténet
A XVIII. század harmincas éveiben épült kúriát többször átépítették, ami eredetileg 5–6 szobás, teljes egészében téglaépület volt. Utolsó tulajdonosa a szerdahelyi Kesserû család. A kúria 1945 után került a község tulajdonába, benne óvodát, a pincerészben pedig étkezõt, konyhát, illetve raktárakat alakítottak ki.